552 DE AUGMENT1S SC1ENTIARUM 



propter nobilitatem subject! praecipuae hominibus curse esse 

 deberet. Etenim Astronomia fundata est in phaenomenis non 

 male ; sed humilis est, et minime etiam solida : at Astrologia 

 in plurimis etiam fundamento caret. Certe Astronomia talem 

 ofFert humano intellectui victimam qualem Prometheus olim, 

 cum fraudem Jovi fecit. Adduxit ille, loco bovis veri, pellem 

 bovis, grandis et pulchri, stramine et foliis et viminibus suffar- 

 cinatam. Exhibet similiter et Astronomia exteriora co3lestium 

 (astrorum dicimus numerum, situm, motus, periodos) tanquam 

 pellem coeli, pulchram, et in systemata fabre concinnatam ; at 

 viscera desunt, (Rationes nempe Physicae,) ex quibus (Hypo- 

 thesibus Astronomicis adjunctis) eruatur theoria, non quae 

 phaenomenis tantum satisfaciat (cujus generis complures in- 

 geniose confingi possent), sed quae substantiam et motum et 

 influxum coelestium, prout revera sunt, proponat. Explosa 

 enim fere jampridem sunt ilia, Raptus Primi Mobilis, et Soli- 

 ditas Call, (stellis in orbibus suis tanquam clavis in laquearibus 

 infixis). Nee multo melius asseritur, quod sint diver si Poli 

 Zodiaci et Mundi; quod sit Secundum Mobile renitentias in 

 adversum Primi Mobilis raptus ; quod omnia in coelo ferantur 

 per circulos perfectos ; quod sint eccentrici et epicycli, quibus 

 motuum in circulis perfectis constantia servetur ; quod a Luna 

 in superius nulla sit mutatio aut violentia; et hujusmodi. 

 Atque harum suppositionum absurditas in Motum Terras 

 Diurnum (quod nobis constat falsissimum esse) homines im- 

 pegit. At vix quisquam est, qui inquisivit causas physicas 

 turn de substantia ccelestium tarn stellari quam interstellar! ; 

 turn de celeritate et tarditate corporum ccelestium ad invicem; 

 turn de incitatione motus diver sa in eodem planeta ; turn de 

 motuum consecutione ab Oriente in Occidentem, aut e contra ; 

 deque progressionibus, stationibus, et retrogradationibus ; turn de 

 motuum sublatione et casu per apogaea et perigaea ; turn de 

 motuum obliquatione, vel per spiras se versus tropicos texendo 

 et retexendo, vel per sinuationes quas Dracones l vocant ; turn 

 de polis rotationum, cur magis in tali parte cceli siti sint quam 

 in alia ; turn de alligatione quorundam planetarum ad distantiam 

 certam a sole : hujus (inquam) generis inquisitio vix tentata est, 



1 The word Draco is mostly used with reference to the Moon's orbit, and denotes 

 the two zones included between it and the ecliptic ; the nodes being respectively the 

 Caput and Cauda Draconis. The symbols which are still used both for the nodes of 

 the moon'i. orbit and for those of other orbits seem derived from this use of the word 

 Draco. 



